**Incheon** (kor. 인천, hanja 仁川) on maakuntajaon ulkopuolinen metropolikaupunki Etelä-Korean luoteisrannikolla Keltaisenmeren rannalla. Se sijaitsee lähellä Pohjois-Korean rajaa pääkaupunki Soulin länsipuolella ja on osa Soulin metropolialuetta. Kaupunki rajautuu Soulin lisäksi Gyeonggin maakuntaan. Incheon on yksi maan tärkeimmistä satamakaupungeista ja talouskeskuksista. Sen asukasluku on 2 622 928 (vuonna 2010) ja pinta-ala 955,00 neliökilometriä, joten se on asukasluvultaan maan kolmanneksi suurin kaupunki Soulin ja Busanin jälkeen.

Incheonista tehtiin metropolikaupunki vuonna 1995. Se on Incheonin sataman ja kansainvälisen lentoaseman vuoksi tärkeä liikenteen solmukohta. Kaupungin kehittämisessä tärkeän osan on saanut Incheonin vapaa talousalue (IFEZ eli "Incheon Free Economic Zone"), joka perustettiin vuonna 2003 ja johon kuuluvat sataman ja lentoaseman lisäksi Songdon uusi kansainvälinen business- ja tietotekniikkakaupunki, Yeongjeongin logistiikka- ja matkailualue sekä Cheongnan kaupunginosa. Kaupunki sijaitsee vain muutaman kymmenen kilometrin päässä Soulista, ja Incheonin metro onkin yhteydessä Soulin metroon. Incheoniin kuuluu kaupungin ydinalueen lisäksi lukuisia saaria, joista osa sijaitsee aivan Pohjois-Korean rannikolla; suurin niistä on Ganghwa kaupungin luoteispuolella.

Incheonissa järjestettiin vuoden 2014 Aasian kisat.

Ystävyyskaupungit
-----------------

Incheonilla on neljätoista sisarkaupunkia ympäri maailmaa:

* Yhdysvallat Burbank, Yhdysvallat (1961)
* Yhdysvallat Philadelphia, Yhdysvallat (1983)
* Yhdysvallat Anchorage, Yhdysvallat (1986)
* Japani Kitakyūshū, Japani (1988)
* Kiina Tianjin, Kiina (1993)
* Vietnam Hải Phòng, Vietnam (1997)
* Panama Panaman, Panama (1996)
* Israel Tel Aviv, Israel (2000)
* Egypti Aleksandria, Egypti (2000)
* Yhdysvallat Honolulu, Yhdysvallat (2003)
* Kiina Chongqing, Kiina (2007)
* Meksiko Mérida, Meksiko (2007)
* Intia Kalkutta, Intia (2007)
* Filippiinit Manila, Filippiinit (2008)

Lähteet
-------

1. ↑  Korea (South): Administrative Divisions (population and area) World Gazetteer. Viitattu 3.12.2011. [vanhentunut linkki]
2. ↑  General Status Incheon City. Viitattu 3.12.2011.
3. ↑  IFEZ Introduction Incheon Free Economic Zone. Viitattu 3.12.2011.
4. ↑  Sister Cities Incheon City. Viitattu 3.12.2011.

Aiheesta muualla
----------------

* Kuvia tai muita tiedostoja aiheesta **Incheon** Wikimedia Commonsissa

* Kaupungin internetsivut (koreaksi) (englanniksi) (japaniksi) (kiinaksi)

Etelä-KoreaKorean tasavallan hallinnollinen jako

|  |  |
| --- | --- |
| Pääkaupunki | Soul |
| Suurkaupungit | 
* Busan
* Daegu
* Daejeon
* Gwangju
* Incheon
* Ulsan

 |
| Provinssit | 
* Etelä-Chungcheong
* Etelä-Gyeongsang
* Etelä-Jeolla
* Gangwon
* Gyeonggi
* Jeju
* Pohjois-Chungcheong
* Pohjois-Gyeongsang
* Pohjois-Jeolla

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Tšekki
* Korea

 |
|  |
| Maantieteelliset | 
* MusicBrainz area

 |
|  |
| Muut | 
* NARA

 |

 |